open-index/open-wikipedia-markdown huggingface dataset:
سفارت کاروں کا عالمی دن

**سفارت کاروں کا عالمی دن** ہر سال 24 اکتوبر کو منایا جاتا ہے تاکہ دنیا بھر کے سفارت کاروں کی خدمات کو سراہا جا سکے۔ اس دن کا مقصد ان افراد کو خراجِ تحسین پیش کرنا ہے جو بین الاقوامی تعلقات کے استحکام، امن کے قیام اور عالمی تعاون کے فروغ میں نمایاں کردار ادا کرتے ہیں۔ یہ دن پہلی مرتبہ **2017ء** میں **برازیلیا** (برازیل) میں منایا گیا اور اب دنیا کے مختلف ممالک میں سفارت کاری کے پیشے سے وابستہ افراد کے اعزاز میں منایا جاتا ہے۔

## پس منظر
یہ دن پہلی بار **2017ء** میں **برازیلیا** (برازیل) میں منایا گیا۔ اس موقع پر مختلف ممالک کے سفارت کاروں نے شرکت کی تاکہ سفارت کاری کے پیشے اور امن کے فروغ میں اس کے کردار کو اجاگر کیا جا سکے۔

اس دن کی تجویز ابھینو مترا (Abhinav Mital) نے پیش کی تھی، جو ایک بھارتی سفارت کار ہیں۔ اس کے بعد یہ دن کئی ممالک میں سالانہ بنیادوں پر منایا جانے لگا۔

## منانے کا طریقہ
سفارت کاروں کے عالمی دن کے موقع پہ مختلف تقاریب، مباحثوں اور آن لائن سرگرمیوں کا انعقاد کیا جاتا ہے۔
- سفارت کار سوشل میڈیا پر اپنے تجربات اور خیالات کا تبادلہ کرتے ہیں۔
- ہیش ٹیگ جیسے **#InternationalDiplomatsDay** اور **#ServingPeopleGlobally** استعمال کیے جاتے ہیں تاکہ عوامی آگاہی میں اضافہ ہو۔
- سفارت خانوں میں خصوصی تقریبات منعقد کی جاتی ہیں جہاں امن، تعاون اور ترقی سے متعلق موضوعات پر گفتگو کی جاتی ہے۔

## اہمیت
سفارت کار اقوام کے درمیان امن اور تعاون کے نمائندے ہوتے ہیں۔ ان کی کوششوں کے نتیجے میں تنازعات کے حل، عالمی ترقی اور انسانی حقوق کے فروغ کے مواقع پیدا ہوتے ہیں۔
**سفارت کاروں کا عالمی دن** ہمیں یاد دلاتا ہے کہ بین الاقوامی تعلقات میں گفتگو اور افہام و تفہیم کتنا بنیادی کردار ادا کرتے ہیں۔

## مختلف ممالک میں سفارت کاروں کے دن
اگرچہ یہ دن بین الاقوامی نوعیت رکھتا ہے، مگر بعض ممالک اپنے سفارت کاروں کے لیے مخصوص دن بھی مناتے ہیں:
* بھارت — 9 اکتوبر (انڈین فارن سروس ڈے)
* روس — 10 فروری (روسی سفارتکاروں کا دن)
* برازیل — 20 اپریل (یومِ سفارتکارِ برازیل)

## مزید دیکھیے
* یوم اقوام متحدہ
* سفارت کاری
* بین الاقوامی تعلقات

## حوالہ جات

زمرہ:بین الاقوامی دن
زمرہ:اقوام متحدہ کے متعلق
زمرہ:اکتوبر میں منائے جانے والے دن
زمرہ:سفارت کاری
کیتھرین کونولی

**کیتھرین مارٹینا این کونولی** (پ۔ 12 جولائی 1957ء) آئرستانی آزاد سیاست دان ہیں جو 2025ء کے صدارتی انتخابات میں کامیابی کے بعد آئرلینڈ کی دسویں نو منتخب صدر ہیں۔ وہ 2016ء سے مغربی گالوے کے حلقے سے تیشتا ڈالہ (Teachta Dála آئرستانی ایوان زیریں کی رکن) کے طور پر خدمات انجام دے رہی ہیں اور نومبر 2025ء میں صدر کے طور پر حلف اٹھانے تک اس عہدے پر فائز رہیں گی۔

کیتھرین نے اپنی سیاسی زندگی کا آغاز لیبر پارٹی سے کیا جس کے ٹکٹ پر وہ 1999ء میں گالوے سٹی کونسل کی رکن منتخب ہوئیں اور 2004ء تا 2005ء گالوے کی میئر (ناظمہ) رہیں۔ 2006ء میں امیدواروں کے انتخاب کے معاملے پر اختلاف کے باعث انھوں نے پارٹی چھوڑ دی۔ آزاد امیدوار کی حیثیت سے انھوں نے 2007ء اور 2011ء کے عام انتخابات میں حصہ لیا مگر کامیاب نہ ہو سکیں تاہم 2016ء میں وہ مغربی گالوے سے آئرستان کے ایوان زیریں کی رکن منتخب ہوئیں۔ جولائی 2020ء سے نومبر 2024ء تک وہ آئرستان کی پہلی خاتون نائب اسپیکر (Leas-Cheann Comhairle) کے طور پر تینتیسویں ڈال (Dáil) میں خدمات انجام دیتی رہیں۔

کیتھرین نے 2025ء کے صدارتی انتخابات میں آزاد امیدوار کے طور پر حصہ لیا۔ ان کی حمایت شِن فین، سوشل ڈیموکریٹس، لیبر پارٹی، پیپل بیفور پرافٹ، گرین پارٹی، 100% ریڈریس اور اراکتس (پارلیمان) کے متعدد آزاد اراکین نے کی۔ انھوں نے ہیتر ہمفریز اور جم گیون کو بھاری اکثریت سے شکست دی اور آئرستان کی تاریخ میں پہلی ترجیح پر مشتمل سب سے زیادہ ووٹ حاصل کیے۔

نظریاتی طور پر بائیں بازو کی سیاست دان کیتھرین خود کو  اور  قرار دیتی ہیں۔ وہ آئرلینڈ کی غیر جانب داری کی پُر زور حامی ہیں۔ جریدے پولیٹیکو کے مطابق ان کی خارجہ پالیسی کو اکثر  قرار دیا جاتا ہے۔ وہ نیٹو، یورپی اتحاد اور یورپ کی  کی ناقد ہیں۔ انھوں نے روس کے یوکرین پر حملے کی مذمت کی مگر نیٹو کے روس کے خلاف رویے کو  کہا۔

کیتھرین ریاست فلسطین کی کھلی حامی ہیں اور اسرائیل کو ایک  قرار دیتی ہیں۔ وہ آئرلینڈ کی دوبارہ وحدت (متحدہ آئرستان) کی بھی وکیل ہیں۔ ملکی سطح پر انھوں نے ہم جنس شادی اور اسقاطِ حمل کی قانونی حیثیت کی حمایت کی۔ کیتھرین آئرستانی زبان بولتی ہیں اور پیشے کے لحاظ سے سریری ماہرِ نفسیات (کلینیکل سائیکالوجسٹ) اور بیرسٹر ہیں۔

## حوالہ جات

زمرہ:آئرش اشتراکیت پسند
زمرہ:آئرلینڈ کے صدور
زمرہ:بقید حیات شخصیات
زمرہ:کنگز انز کے فضلا
زمرہ:لیڈز یونیورسٹی کے فضلا
زمرہ:1957ء کی پیدائشیں
المؤنس فی اخبار افریقیہ وتونس

**المؤنس فی أخبار افریقیا و تونس یا المؤنس فی اخبار إفريقيہ و تونس** جسے اختصاراً المؤنس کہا جاتا ہے تونس کی جدید تاریخ کے سب سے اہم ماخذوں میں سے ایک ہے، خصوصاً سترھویں صدی عیسوی کے حالات کے لیے۔ اس کے مصنف ابو عبد اللہ محمد بن ابی قاسم رعینی قیروانی ہیں، جو ابن ابی دینار کے نام سے مشہور تھے اور دورِ مرادی میں زندہ تھے۔
## کتاب کی تاریخ
یہ کتاب سترھویں صدی عیسوی میں لکھی گئی۔ مصنف نے اس میں اپنے سے پہلے کے مؤرخین اور اخباریوں پر اعتماد کیا، خاص طور پر دورِ حفصی کے مؤرخین جیسے ابن شماع (جن کی کتاب الأدلہ البينہ النورانيہ على مفاخر الدولہ الحفصيہ ہے) اور زركشی (جن کی تصنیف تاريخ الدولتين الموحديہ والحفصيہ ہے)۔

اگرچہ ابن ابی دینار کی کتاب میں بعض کمزوریاں اور خامیاں پائی جاتی ہیں، پھر بھی یہ واحد تاریخی ماخذ ہے جو ہمیں حفصی سلطنت کے آخری دور اور عثمانی تسلط کے بعد سترھویں صدی کی تونس کے بارے میں براہِ راست معلومات فراہم کرتا ہے۔

یہ کتاب پہلی بار 1869ء (1286ھ) میں المطبعہ الرسمیہ التونسيہ سے شائع ہوئی اور یہ ان ابتدائی کتابوں میں سے ایک تھی جو تونس میں چھپی۔
دوسرا ایڈیشن 1931ء (1350ھ) میں مطبعہ النهضہ سے شائع ہوا، لیکن ناشر کا نام ذکر نہیں کیا گیا۔
تیسری بار یہ 1967ء (1387ھ) میں المكتبہ العتيہ بتونس سے شائع ہوئی اور اس کی تحقیق شیخ محمد شمام (جامع زیتونہ کے استاد) نے کی۔
انھوں نے اس تحقیق کے لیے المكتبہ الوطنيہ التونسيہ میں محفوظ ایک قدیم مخطوطہ پر انحصار کیا۔
### کتاب کا مواد اور اہمیت
ابن ابی دینار نے اپنی کتاب المؤنس في أخبار افريقيہ وتونس کے مختلف ابواب میں تونس اور افریقہ کی تاریخ کو مفصل انداز میں بیان کیا۔
پہلا باب شہر تونس کے تعارف کے لیے، دوسرا باب افریقہ (إفريقيہ) کے لیے، جبکہ تیسرے سے چھٹے ابواب میں افریقہ کی مختلف اسلامی ریاستوں اغلبی، عبیدی (فاطمی)، صنہاجی اور حفصی کی تفصیل دی۔.

سب سے اہم ساتواں باب ہے، جس میں اس نے ترکوں (عثمانیوں) کے دور سے لے کر اپنے زمانے کے مرادی حکمرانوں تک کے حالات بیان کیے۔ یہی باب کتاب کا نصف حصہ بناتا ہے اور اس میں زیادہ تر معلومات مصنف کے مشاہدے یا عینی شاہدوں سے حاصل شدہ ہیں۔

کتاب کے آخر میں چار فصلوں پر مشتمل خاتمہ ہے جس میں تونس کے قضاة، فتاویٰ، فخر کے اسباب اور "ختم بخاری" کی تعظیم کا ذکر ہے۔
یہ کتاب خصوصاً سترہویں صدی کے تونس کی تاریخ کا بنیادی ماخذ سمجھی جاتی ہے اور بعد کے مؤرخین جیسے احمد بن ابی الضیاف اور الوزير السراج نے اس سے بہت استفادہ کیا۔

## حوالہ جات

زمرہ:تاریخی کتب
زمرہ:ویکی ڈیٹا والے صفحات
زمرہ:مرکزی موضوع ویکی ڈیٹا سے ماخوذ
زمرہ:صفحات مع ویکی ڈیٹا حوالہ جات
زمرہ:تصویر ویکی ڈیٹا سے ماخوذ
خایمی اول ملک اراغون

خايمی اول، جسے خايمی فاتح بھی کہا جاتا ہے (قطلونی زبان میں: Jaume el Conqueridor، اراغونی زبان میں: Chaime lo Conqueridor اور ہسپانوی میں: Jaime el Conquistador) — (2 فروری 1208ء – 27 جولائی 1276ء) اراغون، بلنسیہ اور میورقہ کا بادشاہ، کاؤنٹ بارسلونا اور مونپیلیے کا سردار تھا۔ اس نے طویل عرصے (1213ء تا 1276ء) تک حکومت کی ۔

خايمی اول نے بچپن ہی میں سلطنت سنبھالی اور اس کے دورِ حکومت میں مملکتِ آراغون نے ہر سمت میں توسیع کی:
جنوب میں بلنسیہ، شمال میں لانگیدوک اور مشرق میں جزائر بلیار کو اپنی سلطنت میں شامل کیا۔ اس نے فرانس کے بادشاہ لوئی نہم کے ساتھ ایک معاہدہ کیا جس کے تحت کاؤنٹی بارسلونا کو فرانس کی نامیاتی بالادستی سے الگ کرکے اپنے تاج کے ماتحت کر لیا۔

خايمی اول نے بحیرۂ روم کے کنارے واقع ہسپانیہ کے علاقوں میں ہونے والی “استرداد کی جنگوں” (Reconquista) میں نمایاں کردار ادا کیا — ایسا کردار جو اس کے ہم عصر قشتالہ کے بادشاہ فرنانڈو سوم کے اندلس میں کردار کے برابر سمجھا جاتا ہے۔

اس کا ایک بڑا کارنامہ یہ بھی ہے کہ اس نے قطلونی زبان و ادب کی سرپرستی کی اور مونپلیئے یونیورسٹی کی حمایت و سرپرستی کی ذمہ داری اپنے ذمے لی۔

## حوالہ جات

زمرہ:رومن کیتھولک شاہی حکمرانان
زمرہ:قرون وسطی کے طفلی حکمران
زمرہ:نقائص حوالہ: تاریخ
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:والدہ ویکی ڈیٹا سے ماخوذ
زمرہ:والد ویکی ڈیٹا سے ماخوذ
زمرہ:مدفن ویکی ڈیٹا سے ماخوذ
زمرہ:صفحات مع ویکی ڈیٹا حوالہ جات
زمرہ:1276ء کی وفیات
زمرہ:2 فروری کی پیدائشیں
زمرہ:1208ء کی پیدائشیں
زمرہ:مضامین جن میں کاتالان زبان کا متن شامل ہے
زمرہ:مضامین جن میں اراغونی زبان کا متن شامل ہے
ابو محمد جوہری

ابو محمد حسن بن علی بن محمد بن حسن شيرازی، بغدادی، معروف جوہری مقنعی
(363ھ – 454ھ) چوتھی صدی ہجری کے ایک مشہور محدث (حدیث کے عالم) تھے۔
## سوانحِ حیات
ان کی ولادت 363 ہجری میں ہوئی۔ انھوں نے قطیعی سے "مسند العشرہ"، "مسند اہلِ بیت" (جو امام احمد بن حنبل کے مسند کا حصہ ہے) اور "الاجزاء القطيعيات الخمسة" سمیت کئی دیگر مجموعاتِ حدیث روایت کیں۔
وہ آخری شخص تھے جن سے دنیا میں ان کتابوں کی روایت سماع اور اجازت کے ساتھ منقول ہوئی۔
امام ذہبی نے ان کے بارے میں کہا:“وہ روایت کے سمندر تھے، بہت زیادہ روایت کرتے تھے اور کئی بار مجالسِ املا (حدیث کی عوامی تدریس) منعقد کیں۔”

ان کا لقب مقنعی اس لیے پڑا کیونکہ وہ طَیْلَسان (کندھے پر ڈالنے والا کپڑا) پہنتے تھے اور اپنی عمامہ کی پٹی کو ٹھوڑی کے نیچے سے لپیٹتے تھے، جیسا کہ مصریوں کا رواج تھا۔
ان سے اجازت کے ساتھ روایت کرنے والوں میں شامل ہیں:
زاہر بن طاہر شحامی
ابو منصور محمد بن عبد الملک ابن خیرون مقرئ
انھوں نے نوّے برس سے زیادہ عمر پائی اور 7 ذی القعدہ 454ھ ہجری کو وفات پائی۔
### حدیث کی روایت
انھوں نے حدیث بہت سے مشہور محدثین و روات سے سنی اور خود بھی متعدد شاگردوں کو روایت کی۔
**جن سے روایت کی**
انھوں نے درج ذیل شیوخ و محدثین سے سماع کیا:
ابو بکر قُطیعی (سَنَہ 368ھ میں)
ابو عبد اللہ عسکری ،
علی بن لؤلؤ الورّاق ،
علی بن محمد بن کیسان ،
محمد بن ابراہیم عاقولی ،
ابو علی محمد بن احمد عطشی ،
علی بن ابراہیم بن ابی عزّہ ،
علی بن محمد بن ابی العصب ،
ابو حفص زیّات ،
حسین بن محمد بن عبید دقّاق ،
عبد العزیز بن حسن صیرفی ،
حسن بن جعفر سمسار ،
عبید اللہ بن احمد بن یعقوب ،
عمر بن شاہین ،
محمد بن اسحاق القُطیعی ،
محمد بن زید بن مروان ،
محمد بن احمد بن کیسان ،
محمد بن المظفر ،
عبد العزیز بن جعفر خرَقی ،
ابو عمر بن حیویہ،
ابو بکر بن شاذان ،
ابو حسن دارقطنی اور بہت سے دیگر محدثین 
### جنھوں نے ان سے روایت کی
ان سے روایت کرنے والوں میں شامل ہیں:
ابو نصر بن ماکولا،
ابو علی بردانی ،
ابو نرسی ،
احمد بن بدران حلوانی ،
حسن بن احمد سقلاطونی ،
ابو نصر محمد بن ہبۃ اللہ بن مامون ،
محمد بن عبد الباقی الدوری
محمد بن علی بن طالب خرَقی
مبارک بن عمار الوَتّار
معمر بن محمد انماطی ،
ابو الخطاب کلوذانی ،
ابو خطاب محفوظ بن احمد حنبلی ،
مظفر بن علی مالَحانی،
ابو الوفاء علی بن عقیل ،
ہبۃ اللہ بن محمد فرضی ،
ہبۃ اللہ بن علی دینوری ،
یحییٰ بن حمزہ الحداد ،
محمد بن علی بن عیاش دباس ،
ابو طالب بن یوسف ،
قراتکین بن اسعد ،
احمد بن محمد بن ملوک ،
ہبۃ اللہ بن حصین الکاتب ،
ابو غالب بن البناء ،
قاضی مارستان ابو بکر انصاری 

## حوالہ جات

زمرہ:راویان حدیث
زمرہ:باب حدیث/متعلقہ مضامین
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع استعمال P20 خاصیت
زمرہ:بغداد میں وفات پانے والی شخصیات
زمرہ:صفحات مع ویکی ڈیٹا حوالہ جات
زمرہ:1062ء کی وفیات
زمرہ:صفحات مع استعمال P19 خاصیت
زمرہ:973ء کی پیدائشیں
زمرہ:363ھ کی پیدائشیں
زمرہ:454ھ کی وفیات
مسجد عمر بن خطاب (طولکرم)

**عمر بن خطاب مسجد** جسے مسجد عمری یا قدیم مسجد بھی کہا جاتا ہے،
فلسطین کے مذہبی اور تاریخی آثار میں سے ایک ہے۔ یہ طولکرم شہر کے قدیم حصے (جو مغربی کنارے میں واقع ہے) میں موجود ہے اور یہ شہر کی سب سے قدیم اور پہلی مسجد ہے،
بلکہ فلسطین کی بھی قدیم ترین مساجد میں سے ایک شمار ہوتی ہے۔
## تاریخ
یہ مسجد طولکرم کے قدیم شہر کے قلب میں واقع ہے اور شہر کے بلند ترین مقام پر بنی ہوئی ہے۔
قدیم زمانے میں یہی مسجد شہر کا مرکزی مقام سمجھی جاتی تھی،
جو تمام محلّوں اور بستیوں کو آپس میں جوڑتی تھی۔
یہی مسجد علاقائی دینی سرگرمیوں کا پہلا مرکز تھی۔
مسجد کی ابتدائی تعمیر کی بنیاد خلافتِ راشدہ کے دور میں رکھی گئی تھی اور بعد کے ادوار میں اس میں کئی بار توسیع اور تعمیر نو کی گئی۔،
### صوفیانہ دور
تیرھویں، چودھویں اور پندرھویں صدیوں میں
مملوکی سلطنت نے اس مسجد میں صوفیانہ طریقوں (طُرُقِ تصوف)
کے فروغ کی حوصلہ افزائی کی۔
اس کے بعد عثمانی دور میں بھی
اسی طرزِ عمل کو جاری رکھا گیا اور مسجد تصوف کی سرگرمیوں کا اہم مرکز بنی رہی۔، ،

### زلزلہ اور دوبارہ تعمیر
1837ء میں عثمانی سلطنت کے دور میں
ایک شدید زلزلے نے اس علاقے کو ہلا کر رکھ دیا۔
طولکرم شہر کو بڑی تباہی کا سامنا کرنا پڑا،
مسجد اور اس کی مینار (مئذنہ) بھی تباہ ہو گئی اور شہر کی آدھی آبادی ہلاک ہو گئی۔

یہ زلزلہ رمضان المبارک میں اس وقت آیا
جب افطار میں صرف دس منٹ باقی تھے
اس وقت تمام مسلمان خاندان یا تو
مسجد میں جمع تھے یا گھروں میں دستر خوان پر بیٹھے ہوئے تھے۔

زلزلے کے بعد مسجد کو دوبارہ تعمیر اور کھولا گیا اور پھر 1892ء میں اس کی ایک اور تعمیر نو اور توسیع کی گئی،
جو اس کی موجودہ شکل ہے اور آج تک قائم ہے۔

فائل:Mosque of Omar in Tulkarm During World War I.jpg|**پہلی عالمی جنگ** (1914–1918) کے دوران **عمر بن الخطاب مسجد** کا منظر

  
فائل:البلدة القديمة في مدينة طولكرم4.jpg|مسجد کا مغربی رخ — جہاں مسجد، اس کی سیڑھیاں اور پرانا مرکزی صحن نمایاں ہیں  
فائل:Aerial view of Mosque of Omar, Tulkarm.jpg|مسجد کا فضائی منظر  

## تصویری نمائش

|طولکرم کے قدیم بازاروں کا ایک منظر
فائل:Mosque in Tulkarm.JPG|مسجد کی مینار (مئذنہ)
فائل:طولكرم.jpg|مسجد کا مشرقی حصہ
فائل:البلدة القديمة في مدينة طولكرم.jpg|طولکرم کی قدیم بستی کے درمیان واقع مسجد
فائل:Tulkarm2.JPG|طولکرم کی پرانی بستی، جس کے اوپر مسجد کا مئذنہ نمایاں ہے


## بیرونی روابط
* 
* صورة نادرة للمسجد خلال فترة الانتداب البريطاني

## حوالہ جات

زمرہ:مقام نقشہ ویکی ڈیٹا سے ماخوذ
زمرہ:ویکی ڈیٹا والے صفحات
تھامس نورڈش

**تھامس نورڈش** (بپتسمہ 25 مارچ 1785-1 جولائی 1842ء) ایک انگریز کرکٹ کھلاڑی تھا۔ وہ ایک وکٹ کیپر تھے جو 19 ویں صدی کے اوائل میں کینٹ ٹیمیں کے لیے کھیلے تھے۔

نورڈش ایک کسان اور گھوڑے کا سوداگر تھا جو اپنی پوری زندگی ڈوڈمور مینور فارم، میپھم میں رہا۔وہ تھامس اور این نورڈش [ا] کے بیٹے تھے اور میوپھم کے علاقے میں کلب کرکٹ کھیلتے تھے۔ انھوں نے پہلی بار 1805ء میں کینٹ کی طرف سے کھیلا اور دو میچوں میں کھیلا جو اب فرسٹ کلاس کرکٹ کا درجہ رکھتے ہیں: ایک بار 1815 میں اور ایک بار 1823ء میں، دونوں مواقع پر بیٹنگ کا آغاز کرتے ہوئے۔ ان کا سب سے زیادہ فرسٹ کلاس اسکور نو رن ان کی پہلی اننگز میں آیا۔ 

1818ء میں نورڈش نے انگلینڈ کی طرف سے 22 رکنی ناٹنگھم کی طرف سے غیر فرسٹ کلاس میچ میں کھیلا۔

نورڈش نے 1827ء میں الزبتھ ڈورنٹن سے شادی کی۔ وہ 1842ء میں میپھم میں 57 سال کی عمر میں انتقال کر گئے۔ 

## حوالہ جات

زمرہ:کینٹ کے کرکٹ کھلاڑی
زمرہ:انگلستان کے کرکٹ کھلاڑی
زمرہ:1842ء کی وفیات
زمرہ:1785ء کی پیدائشیں
قائم آل محمد

**قائم آلِ محمد**
یہ ایک لقب ہے جو شیعہ اثنا عشریہ محمد بن حسن مہدی کے لیے استعمال کرتے ہیں،
جبکہ بہائی اس لقب کو علی محمد رضا شیرازی (المعروف بہ الباب) کے لیے استعمال کرتے ہیں۔
## لفظ کا معنی
قائم عربی زبان میں "اسمِ فاعل" ہے، جو فعل "قامَ يقومُ" سے ماخوذ ہے اور اس کے معنی ہیں:
کسی کام کے لیے اٹھ کھڑا ہونا،
کسی امر کی ذمہ داری سنبھالنا،
کسی معاملے پر قائم رہنا، اسے سنبھالے رکھنا اور مضبوطی سے جاری رکھنا۔
### روایات میں مہدی کو "قائم" کہنے کی وجہ
* 1. حق کے قیام کی بنا پر
بعض روایات کے مطابق امام مہدی کو "قائم" اس لیے کہا گیا ہے کہ وہ حق کے ساتھ قیام کریں گے، ایسا حق جو باطل سے آلودہ نہ ہوگا۔
شیخ مفید نے کتاب الإرشاد میں محمد بن عجلان سے روایت نقل کی ہے کہ:

* 2. غیبت کے بعد دوبارہ ظہور کی بنا پر
دوسری روایت کے مطابق، "قائم" اس لیے کہا گیا ہے کہ ان کی طویل غیبت کے دوران ان کا ذکر کمزور پڑ جائے گا،
یہاں تک کہ ان کا تذکرہ ماند پڑ جائے گا اور بہت سے لوگ ان کی امامت پر شک کریں گے،
تو جب وہ ظاہر ہوں گے تو گویا وہ دوبارہ زندہ ہو کر کھڑے ہوئے۔
شیخ صدوق نے کمال الدین وتمام النعمة میں صقر بن دلف کی روایت نقل کی ہے کہ اس نے امام محمد الجواد سے پوچھا:

* 3. انتقامِ حسین کی بنا پر
تیسری روایت کے مطابق، "قائم" اس لیے کہا گیا ہے کہ وہ حسین بن علی کا انتقام لیں گے اور ظالموں سے بدلہ چکائیں گے۔
یہ روایت بھی شیخ صدوق نے نقل کی ہے، جو ثُمالی کے واسطے سے امام محمد باقر سے مروی ہے:

### قائم کا ذکر سن کر کھڑا ہونا
شیعہ روایات میں ایک معروف سنت "ذکرِ قائم کے وقت قیام کرنا" ہے۔
یعنی جب امام مہدی کا لقب "القائم" لیا جائے تو لوگ احتراماً کھڑے ہوجاتے ہیں۔
یہ عمل اس عقیدے پر مبنی ہے کہ جو شخص قائم کا نام لیتا ہے یا سنتا ہے،
اسے خود امام کی نظرِ عنایت اور توجہ حاصل ہوتی ہے۔
اس لیے کھڑا ہونا ادب، احترام اور تعظیم کی علامت سمجھا جاتا ہے۔

**[[امام جعفر صادق]] سے روایت**

جب امام جعفر صادق سے پوچھا گیا کہ قائم کا ذکر سن کر کھڑے ہونے کی وجہ کیا ہے،
تو انھوں نے فرمایا:

**شیعہ عقیدہ اور عمل**
شیعہ عقیدہ یہ ہے کہ ذکرِ مہدی کے وقت قیام کرنا مستحب عمل ہے اور یہ ائمۂ اہلِ بیت کی سنت رہی ہے۔
روایات کے مطابق، ائمہ نے اپنے ماننے والوں کو بھی اس پر عمل کی تلقین کی۔

**[[امام علی رضا]] کی روایت**
ایک روایت میں ذکر ہے کہ امام علی رضا ایک مجلس میں تشریف فرما تھے،
جب وہاں قائم کا نام لیا گیا تو
انھوں نے فوراً اپنی جگہ سے قیام فرمایا
اور اپنا دایاں ہاتھ سر پر رکھا،
پھر یہ دعا کی:

## حوالہ جات

زمرہ:شیعہ عقائد
زمرہ:شیعی معادیات
زمرہ:ائمہ اثنا عشریہ
زمرہ:اہل بیت
زمرہ:ویب آرکائیو سانچے مع وے بیک روابط
زمرہ:ویکی ڈیٹا والے صفحات
زمرہ:مہدویات
زمرہ:علم الاساطیر مشرق وسطیٰ
جان نیرن

**جان نیرن** (15 دسمبر 1764-30 جون 1837ء) ایک انگریز کرکٹ کھلاڑی تے مصنف تھا ۔ نیرن نے 1787ء سے 1817ء تک فرسٹ کلاس کرکٹ میں 16 معروف نمائشیں کیں۔ انھوں نے دی کرکٹرز آف مائی ٹائم کے مصنف کی حیثیت سے دیرپا شہرت حاصل کی، جو پہلی بار 1832ء میں *دی ٹاؤن* نامی جریدے میں ایک سیریل کے طور پر شائع ہوا تھا اور پھر اسے دی ینگ کرکٹرز ٹیوٹر میں شامل کیا گیا تھا، جسے 1833ء میں لندن کے ایفنگھم ولسن نے شائع کیا تھا۔ اس کام میں نیرن کے ساتھی چارلس کاؤڈن کلارک تھے۔

## خاندان اور پس منظر
نیرن رچرڈ نیرن کا بیٹا تھا، جو ہیمبلڈن کلب کے "شاندار دنوں" میں کپتان تھا۔ ان کی پرورش بیٹ اینڈ بال ان میں ہوئی، جہاں ان کے والد زمیندار تھے، جو براڈ ہافپینی ڈاؤن کے بالکل سامنے، ہیمبلڈن گاؤں سے تقریبا ایک میل کے فاصلے پر تھا جہاں وہ پیدا ہوئے تھے۔

## کرکٹ کیریئر
نیرن، جو بائیں ہاتھ کے بلے باز اور بائیں ہاتھ کے فیلڈز مین تھے، 1778ء سے 1791ء تک ہیمبلڈن کلب کے لیے کھیلے۔ اسے "تقریبا 6 فٹ کھڑا، بڑے تناسب کا، بڑی ہڈیوں والا، مضبوط اور متحرک" قرار دیا گیا تھا۔  وہ پہلی بار 1787ء میں فرسٹ کلاس کرکٹ میں ریکارڈ کیے گئے تھے، اس وقت کے آس پاس جب ان کے والد کھیل سے سبکدوش ہوئے تھے اور وہ کبھی کبھار 1817ء تک کھیلتے تھے۔ انھوں نے 1806ء میں افتتاحی اور دوسرے جنٹل مین بمقابلہ پلیئرز میچوں میں جنٹل مین کے لیے کھیلا۔ اگرچہ وہ ایک عمدہ فیلڈز مین تھے، ان کا کھیل کا کیریئر ممتاز نہیں تھا اور اب انھیں صرف ایک مشہور والد کے بیٹے کے طور پر یاد کیا جاتا اگر وہ بڑھاپے میں ادب کی طرف ہاتھ نہ موڑتے۔ 

## ذاتی زندگی
کرکٹ کے عقیدت مند ہونے کے ساتھ ساتھ، نیرن ایک باصلاحیت موسیقار تھے جنھوں نے وائلن بجایا اور موسیقی ترتیب دی۔ ان کی کچھ کمپوزیشن ونسنٹ نوویلو نے شائع کی تھیں، جو ان کے قریبی دوست تھے۔ 13 سال تک نیرن سینٹ میریز، مور فیلڈز میں کوئر ماسٹر رہے، جہاں نوویلو آرگنسٹ تھے۔ 

نیرن نے 1791ء میں 17 سال کی عمر میں کلیوفا کوپ سے شادی کی۔ ان کے دو بیٹے اور پانچ بیٹیاں تھیں، ساتھ ہی دو بچے بھی تھے جو بچپن میں ہی فوت ہو گئے۔ وہ پہلے پورٹسیا میں رہتے تھے، پھر 1796ء میں وہ کینٹ کے بروملی چلے گئے اور بعد میں بیٹرسی لندن، پھر چین واک چیلسی میں رہتے اور آخر کار بروملی پیلس میں رہنے کے لیے بروملی واپس چلے گئے، جہاں نیرن کا انتقال ہوا۔ 

## حوالہ جات

زمرہ:ہومرٹن کرکٹ کلب کے کرکٹ کھلاڑی
زمرہ:کینٹ کے کرکٹ کھلاڑی
زمرہ:کر کٹ کے مورخین اور لکھاری
زمرہ:1837ء کی وفیات
زمرہ:1764ء کی پیدائشیں
زمرہ:ہیمپشائر کے کرکٹ کھلاڑی
زمرہ:انگلستان کے کرکٹ کھلاڑی
ہنری اوکس

**ہنری جیمز اوکس** (23 جون 1796-9 ستمبر 1875ء) ایک انگریز اول درجہ کرکٹ کھلاڑی تھا جس نے 1819ء میں کیمبرج یونیورسٹی کے لیے ایک میچ کھیلا، جس میں ناٹ آؤٹ 5 کے سب سے زیادہ اسکور کے ساتھ کل 6 رن بنائے۔ 

اوکس کا خاندان بری سینٹ ایڈمنڈز کے قریب نوٹن کورٹ، نوٹن، سفولک میں رہتا تھا۔ انھوں نے ریڈنگ اسکول، بری سینٹ ایڈمنڈز گرامر اسکول اور ایمانوئل کالج، کیمبرج میں تعلیم حاصل کی۔ اسے 1837ء میں نوٹن کورٹ وراثت میں ملا اور وہ نوٹن کی جاگیر کا مالک بن گیا۔  وہ اپنے خاندان کے بینک، اوکس، بیون اینڈ کمپنی (بعد میں اوکس، بیون، ٹولیماچے اینڈ کمپنی) کے سربراہ تھے، جو 1900ء میں کیپٹل اینڈ کاؤنٹیز بینک نے سنبھالا تھا، جسے لائیڈز بینک نے 1918ء میں حاصل کیا تھا۔ وہ 1844ء میں بری سینٹ ایڈمنڈز کے میئر اور 1847ء میں سفولک کے ہائی شیرف تھے۔

## حوالہ جات

زمرہ:انگریز بینکار
زمرہ:1875ء کی وفیات
زمرہ:1796ء کی پیدائشیں
زمرہ:کیمبرج یونیورسٹی کے کرکٹ کھلاڑی
زمرہ:انگلستان کے کرکٹ کھلاڑی
ڈینزل اونسلو (کرکٹ کھلاڑی)

**ڈینزل اونسلو** (27 جولائی 1802-10 فروری 1879ء) کیمبرج یونیورسٹی سے وابستہ ایک انگریز فرسٹ کلاس کرکٹ کھلاڑی تھا جو 1820ء کی دہائی میں سرگرم تھا۔ وہ 1821ء سے 1825ء تک دو میچوں میں ریکارڈ کیے گئے، جن میں سب سے زیادہ 26 کے اسکور کے ساتھ مجموعی طور پر 31 رن بنائے۔ 

اونسلو جنرل ڈینزل اونسلو (1770-1838ء) کا سب سے بڑا بیٹا تھا، جو اسٹاؤٹن ہاؤس، گریٹ اسٹاؤٹون کا تھا۔ انھوں نے ایٹن اور ٹرینیٹی کالج، کیمبرج میں تعلیم حاصل کی۔ انھیں 1823ء میں لنکنز ان میں داخل کیا گیا تھا لیکن بار میں بلائے جانے کا کوئی ریکارڈ نہیں ہے۔ وہ اپنے والد کی موت پر اسٹاؤٹن ہاؤس میں کامیاب ہوئے اور جسٹس آف دی پیس اور 1963ء میں ہنٹنگڈونشائر کے ہائی شیرف بھی تھے۔ 

## حوالہ جات

زمرہ:ٹرینیٹی کالج، کیمبرج کے فضلا
زمرہ:1879ء کی وفیات
زمرہ:1802ء کی پیدائشیں
زمرہ:کیمبرج یونیورسٹی کے کرکٹ کھلاڑی
زمرہ:انگلستان کے کرکٹ کھلاڑی
جان اوٹوے (کرکٹ کھلاڑی)

**جان مائلز اوٹ وے**(1 اپریل 1793-1 اپریل 1872ء) ایک انگریز  اول درجہ کرکٹ کھلاڑی  تھا جس نے 1820ء کی دہائی میں دو میچ کھیلے، دونوں صورتوں میں کھلاڑیوں کے خلاف جنٹل مین کی نمائندگی کرتے ہوئے، ناٹ آؤٹ 13 کے سب سے زیادہ اسکور کے ساتھ مجموعی طور پر 25 رنز بنائے۔ اس کا بھائی ولیم اوٹوے تھا۔ 

## حوالہ جات

زمرہ:1872ء کی وفیات
زمرہ:1793ء کی پیدائشیں
زمرہ:انگلستان کے کرکٹ کھلاڑی
ولیم اوٹوے (کرکٹ کھلاڑی)

**ولیم ایرووڈ اوٹوے** (23 اپریل 1794-1862ء) ایک انگریز اول درجہ کرکٹ کھلاڑی  تھا جو 1824ء سے 1825ء تک دو میچوں میں ریکارڈ کیا گیا تھا، دونوں صورتوں میں کھلاڑیوں کے خلاف جنٹل مین کی نمائندگی کرتے ہوئے، 3 کے سب سے زیادہ اسکور کے ساتھ مجموعی طور پر 4 رنز بنائے اور 2 کیچ پکڑے۔ اس کا بھائی جان اوٹوے تھا۔ 

## حوالہ جات

زمرہ:1862ء کی وفیات
زمرہ:1794ء کی پیدائشیں
زمرہ:انگلستان کے کرکٹ کھلاڑی
مانی لال گاندھی

**منی لال موہن داس گاندھی** (28 اکتوبر 1892-5 اپریل 1956ء) مہاتما گاندھی اور کستوربا گاندھی کے دوسرے بیٹے تھے۔

## سوانح عمری
منی لال برطانوی ہندوستان کے راجکوٹ میں پیدا ہوئے، وہ موہن داس گاندھی اور کستوربا گاندھی کے چار بیٹوں میں دوسرے نمبر پر تھے۔ ان کا ایک بڑا بھائی، ہری لال اور دو چھوٹے بھائی، رام داس اور دیوداس تھے۔

منی لال کے ابتدائی سال راجکوٹ میں گزارے گئے اور یہ 1897ء میں تھا کہ انھوں نے پہلی بار جنوبی افریقہ کا سفر کیا (ان کے والد کئی سال پہلے وہاں منتقل ہو چکے تھے) ۔ یہ خاندان کچھ عرصے تک ڈربن اور جوہانسبرگ میں رہا۔  1906ء اور 1914ء کے درمیان، وہ فینکس سیٹلمنٹ (کوازولو-ناتال اور ٹالسٹائی فارم (گوٹینگ میں) میں رہتے تھے، یہ دونوں بستیاں ان کے والد نے قائم کیں۔ 

ہندوستان کے ایک مختصر دورے کے بعد (اپنے والدین کے ساتھ) منی لال 1917ء میں جنوبی افریقہ واپس آئے تاکہ فینکس، ڈربن میں گجراتی-انگریزی ہفتہ وار اشاعت انڈین اوپینین کی طباعت میں مدد کر سکیں۔ 1918ء تک، منی لال پریس کے لیے زیادہ تر کام کر رہے تھے اور 1920ء میں، انھوں نے ایڈیٹر کا عہدہ سنبھالا۔ وہ اپنی موت کے سال 1956 ءتک انڈین اوپینین کے ایڈیٹر رہے۔ فالج کے بعد دماغی تھرومبوسس سے منی لال کا انتقال ہوا۔

اپنے والد کی طرح، منی لال کو بھی برطانوی نوآبادیاتی حکومت نے غیر منصفانہ قوانین کے خلاف احتجاج کرنے کے بعد کئی بار جیل بھیج دیا تھا۔ وہ 1930ء کے سالٹ مارچ میں گاندھی کے ساتھ جانے والے ابتدائی 78 مارچ کرنے والوں میں سے ایک تھے، جس کے لیے انھیں قید کیا گیا تھا۔ 

## ذاتی زندگی
1926ء میں، منی لال نے اپنے والد مہاتما گاندھی کو فاطمہ گل کے بارے میں بتایا، جن سے انھیں جنوبی افریقہ میں محبت ہو گئی تھی۔ فاطمہ گجراتی نسل کی مسلمان تھیں۔ لیکن گاندھی نے دونوں کے مختلف مذاہب کی وجہ سے اپنی اختلاف رائے ظاہر کی

1927ء میں، منی لال نے سشیلا (24 اگست 1907-1988ء) سے شادی کی، جو ان کی اپنی برادری اور اسی طرح کے پس منظر کی ایک خاتون تھی، ایک میچ میں جو ان کے اہل خانہ نے معمول کے مطابق ہندوستانی انداز میں ترتیب دیا تھا۔  سشیلا ریاست بمبئی کے اکولا کے نانابھائی مشرووالا کی بیٹی اور گاندھی کے قریبی ساتھی اور سیوگرام آشرم کے رہائشی کشور لال مشرووالہ کی بھتیجی تھیں۔ یہ مہاتما گاندھی ہی تھے جنھوں نے اپنے دوسرے بیٹے کے لیے ان کا ہاتھ مانگا۔ میچ کا اہتمام کیا گیا اور شادی کے بعد، سشیلا باضابطہ طور پر جنوبی افریقہ میں اپنے شوہر کے ساتھ شامل ہو گئیں۔ تین بچے تھے:

* سیتا دھوپیلیا (پیدائش 1928) بڑی بیٹی
* ارون منی لال گاندھی (1934-2023) ، بیٹا
* ایلا گاندھی رامگوبن (پیدائش 1940) چھوٹی بیٹی

## حوالہ جات

زمرہ:جنوب افریقی ایڈیٹر
زمرہ:برطانوی ہند کے قیدی اور زیر حراست افراد
زمرہ:راجکوٹ کی شخصیات
زمرہ:گاندھیائی شخصیات
زمرہ:گاندھی خاندان
زمرہ:1956ء کی وفیات
زمرہ:1892ء کی پیدائشیں
چارلس آکسینڈن

**چارلس آکسینڈن** (پیدائش 23 مئی 1800ء ڈین میں، ونگھم دین کے قریب 17 مارچ 1874ء کو برھم، کینٹ میں انتقال کر گئے) ایک انگریز شوقیہ کرکٹ کھلاڑی تھے جنھوں نے کیمبرج یونیورسٹی کرکٹ کلب کی بنیاد رکھنے میں مدد کی اور 1820ء سے 1822ء تک کلب کے لیے فرسٹ کلاس کرکٹ کھیلی۔ انھوں نے فرسٹ کلاس کرکٹ میں 4 معروف نمائشیں کیں۔

چارلس آکسینڈن نے ہیرو اسکول میں تعلیم حاصل کی، جہاں انھوں نے 1818ء میں اسکول کرکٹ ٹیم کی کپتانی کی اور پہلے باقاعدہ ایٹن بمقابلہ ہیرو کرکٹ میچ کا اہتمام کیا۔ انھیں 1819ء میں کرائسٹ کالج، کیمبرج میں داخل کرایا گیا۔ اس کے بعد، چرچ آف انگلینڈ کے پادری کے طور پر مقرر ہوئے، وہ 1846ء سے اپنی موت تک برھم کے ریکٹر رہے۔  ان کا بیٹا، چارلس جونیئر بھی فرسٹ کلاس کرکٹ کھلاڑی تھا۔

## حوالہ جات

زمرہ:کرائسٹ کالج، کیمبرج کے فضلا
زمرہ:کیمبرج یونیورسٹی کے کرکٹ کھلاڑی
زمرہ:انگلستان کے کرکٹ کھلاڑی
زمرہ:1874ء کی وفیات
زمرہ:1800ء کی پیدائشیں
گراہم آکسینڈن

**گراہم آکسینڈن** (23 جنوری 1802-8 دسمبر 1826ء) ایک انگریز اول درجہ کرکٹ کھلاڑی تھا جو کیمبرج یونیورسٹی کے لیے ایک میچ میں 0 رنز بنا کر سب سے زیادہ 0 رن بنا کر کھیلا۔ 

آکسینڈن بروم پارک کینٹ میں پیدا ہوا، جو آکسینڈن بارونیٹس کی خاندانی نشست ہے۔ ان کے والد سر ہنری آکسینڈن تھے، ساتویں بارونیٹ۔ان کے بھائیوں میں سے ایک، چارلس آکسینڈن بھی ایک کرکٹ کھلاڑی تھے۔ گراہم آکسینڈن نے ہیرو اسکول اور کرائسٹ کالج، کیمبرج میں تعلیم حاصل کی۔ انھوں نے 1825ء میں گریجویشن کیا اور اگلے سال انتقال کر گئے۔ 

## حوالہ جات

زمرہ:کیمبرج یونیورسٹی کے کرکٹ کھلاڑی
زمرہ:کرائسٹ کالج، کیمبرج کے فضلا
زمرہ:1826ء کی وفیات
زمرہ:1802ء کی پیدائشیں
ہنری پیج (کرکٹ کھلاڑی)

**ہنری پیج** (پیدائش 16 نومبر 1788 ءکیمبرج میں، موت کی تاریخ نامعلوم) ایک انگریز  پیشہ ور کرکٹ کھلاڑی  تھا جس نے 1819ء سے 1826ء تک فرسٹ کلاس کرکٹ کھیلی۔ وہ بنیادی طور پر کیمبرج ٹاؤن کلب سے وابستہ تھے اور فرسٹ کلاس میچوں میں 7 معروف نمائشیں کیں۔

## حوالہ جات

 
زمرہ:غیر موجود سال وفات
زمرہ:کیمبرج ٹاؤن کلب کے کرکٹ کھلاڑی
زمرہ:انگلستان کے کرکٹ کھلاڑی
زمرہ:نامعلوم تاریخ وفات
زمرہ:1788ء کی پیدائشیں
جان پیج (کرکٹ کھلاڑی)

**جان پیج** (تاریخوں سے ناواقف) ایک انگریز پیشہ ور کرکٹ کھلاڑی  تھا جس نے 1819ء سے 1822ء تک  اول درجہ  کرکٹ کھیلی۔ وہ بنیادی طور پر کیمبرج ٹاؤن کلب سے وابستہ تھے اور 5 اول درجہ،  میچوں میں شرکت کی۔

## حوالہ جات

زمرہ:کیمبرج ٹاؤن کلب کے کرکٹ کھلاڑی
زمرہ:انگلستان کے کرکٹ کھلاڑی
زمرہ:نامعلوم تاریخ وفات
زمرہ:تاریخ پیدائش نامعلوم
مارٹن پیج (کرکٹ کھلاڑی)

**مارٹن پیج** (پیدائش 1 جنوری 1800 ءکیمبرج میں، 28 فروری 1874ء کو کیمبرج میں انتقال کر گئے) ایک انگریز  پیشہ ور کرکٹ کھلاڑی  تھا جس نے 1820ء سے 1834ء تک کیمبرج ٹاؤن کلب کے لیے فرسٹ کلاس کرکٹ کھیلی، جس نے  13 فرسٹ کلاس میچوں میں شرکت  کی۔

## حوالہ جات

 
زمرہ:کیمبرج ٹاؤن کلب کے کرکٹ کھلاڑی
زمرہ:انگلستان کے کرکٹ کھلاڑی
زمرہ:1874ء کی وفیات
زمرہ:1800ء کی پیدائشیں
بابل کی تواریخ

ٗٗ


**[[بابل]] کی تواریخ** تقریبا 45 تختیوں کا ایک ڈھیل سے بیان کردہ سلسلہ ہے جو بابل کی تاریخ کے بڑے واقعات کو ریکارڈ کرتا ہے۔ 

یہ قدیم تاریخ نگاری کی ترقی کے ابتدائی مراحل میں سے ایک کی نمائندگی کرتے ہیں۔ بابل کے تواریخ بابل کے خط میخنی میں لکھے گئے ہیں اور یہ نبوناصر کے دور حکومت سے لے کر اشکانیان دور تک کے ہیں۔ یہ تختیاں بابل کے ماہرین فلکیات (کلدیائی) نے ترتیب دی تھیں جنھوں نے غالبا *فلکیاتی ڈائریوں* کو اپنے ماخذ کے طور پر استعمال کیا تھا۔

تقریبا تمام تختیوں کی شناخت برٹش میوزیم کے مجموعے میں تاریخ کے طور پر کی گئی تھی، جو 19 ویں صدی کے دوران کی گئی نامعلوم کھدائی سے نوادرات کے ڈیلروں کے ذریعے حاصل کی گئی تھیں۔ تواریخ میں سے صرف تین ثابت شدہ ہیں۔ 

تواریخ موجودہ بابل کی تاریخ کے بڑے بلاکس کے لیے "ماسٹر بیانیہ" فراہم کرتی ہے۔
محمد مختار شنقیطی

**محمد مختار بن محمد سید امین بن حبیب اللہ بن مزید جکنی شنقیطی ([[1337ھ]]–[[1405ھ]] / ''[[1919ء]]''–[[1985ء]])** ایک جلیل القدر عالمِ دین ، فقیہ ، اصولی، مفسر اور لُغوی تھے، جن کا تعلق موریتانیہ (شنقیط) سے تھا۔ وہ جامعہ اسلامیہ مدینہ منورہ میں تفسیر کے استاد اور حرمین شریفین میں مدرس رہے۔
## ابتدائی زندگی
ان کی پیدائش منطقہ شفیق میں ہوئی، جو شہر الرشید کے قریب بلادِ شنقیط (موریتانیہ) میں واقع ہے اور یہ تقریباً 1361ھ میں پیدا ہوئے۔ وہ ایک علمی خانوادے میں پلے بڑھے ان کے دادا عالمِ دین تھے اور والد قبیلہ آل مزید جکنیہ کے شیخ تھے۔

انھوں نے قرآنِ مجید کا حفظ بچپن ہی میں اپنی والدہ سے شروع کیا، مگر ان کی وفات کے بعد والد نے یہ سلسلہ مکمل کروایا۔ اس کے بعد انھوں نے رسمِ قرآن، قراءات اور علومِ قرآنیہ میں مہارت حاصل کی اور اپنے وطن کے متعدد علما سے استفادہ کیا۔

1356ھ میں وہ سعودی عرب ہجرت کر گئے، پہلے مکہ مکرمہ میں قیام کیا، پھر مدینہ منورہ چلے گئے اور وہاں مسجدِ نبوی کے علمی حلقوں میں شامل ہوئے۔ بعد ازاں دوبارہ مکہ مکرمہ لوٹ آئے اور چار سال تک مسجدِ حرام کے علما سے مختلف علوم میں استفادہ کیا۔
### تدریسی خدمات
شیخ شنقیطی نے مسجد نبوی میں تدریس کا فریضہ سنبھالا۔ ان کی پانچ درس گاہیں تھیں جو پانچوں نمازوں کے بعد منعقد ہوتیں، جن میں وہ مختلف شرعی و علمی علوم پڑھاتے تھے۔

انھوں نے کچھ عرصہ مسجدِ قباء میں خطابت کی اور پیر اور جمعرات کے دن تعلیم کے لیے مخصوص کیے۔ وہیں سے 1366ھ میں مدرسہ الفلاح (جدہ) منتقل ہوئے۔1371ھ میں انھیں الریاض کے معہد علمی میں تدریسی ذمہ داری دی گئی جہاں وہ 1377ھ تک مقیم رہے۔ پھر 1378ھ میں دارالحدیث، مدینہ منورہ میں استاد مقرر ہوئے اور بعد ازاں جامعہ اسلامیہ مدینہ میں تفسیر کے پروفیسر رہے، یہاں تک کہ 1403ھ میں ریٹائر ہوئے۔

ریٹائرمنٹ کے بعد انھوں نے اپنی تمام توجہ علم و تدریس پر مرکوز رکھی اور مسجدِ نبوی میں تعلیم دیتے رہے یہاں تک کہ 1405ھ (1985ء) میں ان کا انتقال ہو گیا۔ ان کے ممتاز شاگردوں میں محمد المختار بن محمد امین شنقیطی (موجودہ ہیئة كبار العلماء، سعودی عرب کے رکن) شامل ہیں۔
### تصنیفات
شیخ شنقیطی تصنیف میں کم مصنف تھے، مگر ان کے چند اہم مطبوعہ کام یہ ہیں:
* 1. الجواب الواضح المبین فی حکم الأضحية عن الغیر من الأحیاء والأموات
(زندہ یا فوت شدہ افراد کی طرف سے قربانی کا شرعی حکم)
* 2. شروق أنوار المنن الكبرى الإلهية بکشف أسرار السنن الصغرى النسائية
(سنن نسائی الصغرى کی اسرار و رموز کی وضاحت پر مبنی کتاب) 

## حوالہ جات

زمرہ:ویکی ڈیٹا والے صفحات
زمرہ:1985ء کی وفیات
زمرہ:1919ء کی پیدائشیں
محمد مختار بن محمد امین شنقیطی

**محمد المختار بن محمد امین بن محمد مختار شنقیطی ([[1361ھ]]–[[1441ھ]] / [[1942ء]]–[[2019ء]])** ایک جلیل القدر عالمِ دین ، فقیہ، اصولی اور مفسرِ قرآن تھے۔ وہ سعودی شہریت رکھتے تھے مگر موریتانیہ (شنقیط) کے اصل باشندے تھے اور حرمین شریفین (مکہ و مدینہ) میں تدریس کے فرائض انجام دیتے تھے۔
## ابتدائی زندگی
ان کی پیدائش 1361ھ / 1942ء میں بلادِ شنقیط (موریتانیہ) میں ہوئی۔ وہ ایک علمی گھرانے سے تعلق رکھتے تھے ان کے والد شیخ محمد الأمین شنقیطی اپنے زمانے کے معروف اور بڑے عالمِ دین تھے، جن سے انھوں نے ابتدائی تعلیم و تربیت حاصل کی۔
### علمی و تصنیفی خدمات
محمد المختار الشنقیطی علمی تحقیق اور فقہی اصولیات کے میدان میں ممتاز مقام رکھتے تھے۔ ان کی اہم تصانیف اور تحقیقی کام درج ذیل ہیں:
* 1. تحقيق "مراقي السعود إلى مراقي السعود" — شیخ المرابط کی تصنیف پر تحقیق۔
* 2. تحقيق "سلاسل الذهب" — امام الزركشي کی کتاب پر علمی تحقیق۔
* 3. تحقيق "مبلغ المأمول" — ابن بونا کی تصنیف پر تحقیق۔
* 4. تحقيق "تقريب ابن جزي" — امام ابن جزي کی فقہی و اصولی تصنیف کا محقق نسخہ۔
* 5. تحقيق "لقطة العجلان" — ایک نایاب اصولی رسالہ پر تحقیق۔
* 6. مجموعة بحوث ورسائل — "طرق دفع التعارض ومعارضة القياس لحديث الآحاد" پر تحقیقی مجموعہ۔
### وفات
محمد المختار بن محمد امین الشنقیطی کا انتقال منگل، 1 ربیع الأول 1441ھ / 29 اکتوبر 2019ء کو مدینہ منورہ میں ہوا۔
ان کی عمر 77 برس تھی۔
ان کی نمازِ جنازہ مسجد نبوی میں ادا کی گئی اور انھیں مقبرة البقیع میں دفن کیا گیا۔

## حوالہ جات

زمرہ:جنت البقیع میں مدفون شخصیات
زمرہ:ویکی ڈیٹا والے صفحات
زمرہ:صفحات مع استعمال P166 خاصیت
زمرہ:ویکی ڈیٹا سے ماخوذ پیشہ ورانہ زبان
زمرہ:شاگرد ویکی ڈیٹا سے ماخوذ
زمرہ:والد ویکی ڈیٹا سے ماخوذ
زمرہ:مدفن ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:مدینہ منورہ میں وفات پانے والی شخصیات
زمرہ:صفحات مع ویکی ڈیٹا حوالہ جات
زمرہ:2019ء کی وفیات
زمرہ:صفحات مع استعمال P19 خاصیت
زمرہ:1942ء کی پیدائشیں
زمرہ:سابقہ شرف دہندہ ویکی ڈیٹا سے ماخوذ
زمرہ:1361ھ کی پیدائشیں
زمرہ:1441ھ کی وفیات
محمد بن محمد مختار شنقیطی

**محمد بن محمد مختار بن محمد بن سید امین جكنی شنقیطی**
سعودی عرب کے ممتاز فقہا میں سے ایک ہیں۔ ان کا تعلق موریتانیہ کے ایک علمی خانوادے سے ہے۔ وہ ہیئة كبار العلماء (سعودی عرب) کے رکن ہیں اور مدینہ منورہ میں مقیم ہیں، جہاں وہ جامعة اسلاميہ بالمدينہ المنورہ میں تدریسی فرائض انجام دے رہے ہیں۔ اس کے علاوہ وہ حجاز کے مختلف مساجد خصوصاً مسجد نبوی میں فقہی دروس دیتے ہیں۔  ۔
## ابتدائی زندگی و تعلیم
شیخ محمد بن محمد مختار شنقیطی کی پیدائش مدینہ منورہ میں ہوئی۔ انھوں نے علمِ دین کی ابتدا اپنے والد محمد المختار الشنقیطی سے کی، جو خود بھی مسجد نبوی میں تدریس کے منصب پر فائز تھے۔

انھیں کئی بار ہیئة كبار العلماء اور اللجنة الدائمة للإفتاء میں شمولیت کی دعوت دی گئی، مگر وہ والدہ کی خدمت کی وجہ سے معذرت کرتے رہے۔ والدہ کے انتقال کے بعد انھوں نے 2009ء میں اس ذمہ داری کو قبول کیا۔
شیخ کے فقہی اختیارات عموماً ان دلائل کے مطابق ہوتے ہیں جنھیں وہ قرآن و سنت کے زیادہ قریب سمجھتے ہیں۔
### تصانیف
شیخ محمد بن محمد مختار شنقیطی کی چند معروف تصانیف درج ذیل ہیں:
* 1. أحكام الجراحة الطبية والآثار المترتبة عليها
ایک فقہی و طبی تحقیق جس میں انھوں نے جدید طبی مسائل اور سرجری سے متعلق فقہی احکام بیان کیے ہیں۔ کتاب میں اسلام سے پہلے اور بعد کے طبی ارتقا کا جائزہ بھی شامل ہے، نیز جراحی کے شرعی اصول و شرائط پر تفصیلی گفتگو کی گئی ہے۔
* 2. شرح زاد المستقنع
فقہِ حنبلی کی مشہور کتاب زاد المستقنع کی مفصل شرح، جس میں انھوں نے روایتی فقہی ابحاث کے ساتھ معاصر فقہی مسائل پر بھی روشنی ڈالی ہے۔
* شرح زاد المستقنع.

## حوالہ جات

## بیرونی روابط
* شيء من الذاكرة مع شيخنا العلامة محمد بن المختار الشنقيطي.

زمرہ:بقید حیات شخصیات
زمرہ:مسجد نبوی کے اساتذہ
زمرہ:ویکی ڈیٹا والے صفحات
زمرہ:ویکی ڈیٹا خاصیت 856 کے زیر استعمال صفحات
زمرہ:والد ویکی ڈیٹا سے ماخوذ
محمد حبیب اللہ شنقیطی

**محمد حبیب اللہ بن احمد شنقیطی جکنی مالکی ([[1878ء]] – 12 فروری [[1943ء]] / [[1295ھ]] – 7 صفر [[1362ھ]])** ایک مالکی فقیہ، مفسر اور عالم دین تھے۔ ان کا تعلق موریتانیہ سے تھا۔ وہ ولایت حوض الغربی کے گاؤں تنبکتہ میں پیدا ہوئے، وہیں پرورش پائی، قرآن حفظ کیا اور اپنے زمانے کے مشہور علما سے تعلیم حاصل کی۔

بعد ازاں مراکش گئے جہاں سلطان عبد الحفیظ بن حسن نے انھیں مدرس اور خطیب مقرر کیا۔ پھر وہ اس کے ساتھ حجاز چلے گئے جہاں کچھ عرصہ حرمین میں تدریس کی اور آخر میں مصر منتقل ہو گئے۔ وہاں جامعہ ازہر نے انھیں مدرس مقرر کیا، جہاں وہ اپنی وفات تک پڑھاتے رہے۔ ان کی عمر 65 برس تھی اور ان کے کئی دینی و علمی تصنیفات و شروح ہیں۔

## سوانح حیات
محمد حبیب اللہ بن احمد ما یابی بن عبد اللہ بن محمد طالب شنقیطی جکنی مالکی 1295ھ میں تنبکتہ (ولایت الحوض الغربی، امامت فوتہ تورو) میں پیدا ہوئے۔ انھوں نے ابتدائی تعلیم وہیں حاصل کی اور اپنے وقت کے بڑے علما سے علومِ دینیہ پڑھے۔ انھوں نے قرآن اور اس کے رسم الخط کی تعلیم محمد الامین الشنقیطی سے حاصل کی، پھر احمد بن ہادی المتونی

شنقیطی کے شاگرد بنے اور ان سے زبان و ادب سیکھا۔ شیخ کی وفات کے بعد انھوں نے ان کے بھائی محمد مختار بن محمد امین شنقیطی سے قضا اور دیگر فنون پڑھے۔ اس کے بعد وہ مراکش گئے، جہاں سلطان عبد الحفیظ بن الحسن نے انھیں مسجد الکینیین میں خطیب و مدرس مقرر کیا۔ وہاں انھوں نے منطق، حدیث اور اصولِ فقہ کی تدریس کی۔ پھر وہ طنجہ گئے اور وہاں بھی سلطان کے قریب رہے۔ بعد میں وہ سلطان کے ساتھ حجاز گئے تاکہ فریضۂ حج ادا کریں۔،

وہ کچھ عرصہ مدینہ منورہ میں مقیم رہے، پھر مکہ مکرمہ منتقل ہو گئے، جہاں انھوں نے حرم مکی میں تدریس شروع کی۔ ان کے شاگردوں میں محمد طاہر الکردی خطاط (مصحف مکہ کے کاتب) بھی شامل تھے۔

انھوں نے مدرسہ صولتيہ اور مدرسہ الفلاح میں بھی تدریس کی۔ بعد ازاں وہ بلادِ شام گئے، جہاں شیخ القراء دمشق سے قراءت کی اجازت حاصل کی۔ وہاں سے مصر چلے گئے اور جامعہ ازہر نے انھیں کلیۃ أصول الدین میں مدرس مقرر کیا۔ وہ قاہرہ کی علمی کمیٹیوں کے رکن بھی رہے۔ انھوں نے تدریس و تصنیف کے ساتھ ساتھ ایک بڑی ذاتی لائبریری بھی قائم کی جو ان کی وفات کے بعد فروخت ہو گئی۔
### وفات
محمد حبیب اللہ شنقیطی کا انتقال 7 صفر 1362ھ / 12 فروری 1943ء کو قاہرہ میں ہوا۔ انھیں امام شافعی کے مزار کے قریب محمد الجنبیہی کے پہلو میں دفن کیا گیا۔
### تصنیفات
ان کی اہم کتابوں میں شامل ہیں:
* الخلاصة النافعة العلية المؤيدة بحديث الرحمة المسلسل بالأولية
* إفحام أهل العناد بتأييد رسالة الحداد
* زاد المسلم فيما اتفق عليه البخاري ومسلم
* إبراز الجوهر المكنون
* الجواب المحرر في أخبار عيسى والمهدي المنتظر
* شرح السلم في المنطق
* رسالة السيف والموسى في الذب عن البهتان على عيسى
* لزوم طلاق الثلاث دفعة واحدة
* فاكهة الخوان في نظم أعلى درر علم البيان
* إكمال المنة باتصال سند المصافحة المدخلة الجنة

## حوالہ جات

زمرہ:مالکی علما
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع ویکی ڈیٹا حوالہ جات
زمرہ:صفحات مع استعمال P20 خاصیت
زمرہ:قاہرہ میں وفات پانے والی شخصیات
زمرہ:1943ء کی وفیات
زمرہ:صفحات مع استعمال P19 خاصیت
زمرہ:1878ء کی پیدائشیں
زمرہ:1295ھ کی پیدائشیں
زمرہ:1362ھ کی وفیات
گوڈلمنگ کرکٹ کلب

**گوڈلمنگ کرکٹ کلب** سرے کے گوڈلمنگ میں قائم ہے اور مختصر طور پر ایک سینئر کرکٹ ٹیم تھی، جس نے 1821ء اور 1825ء کے درمیان 12 معروف فرسٹ کلاس کرکٹ میچ کھیلے۔ اس کا ہوم گراؤنڈ اس وقت دی بریز تھا لیکن اب یہ ہولووے ہل تفریحی گراؤنڈ ہے۔

جولیس سیزر نے اپنے کیریئر کا آغاز گوڈلمنگ سے کیا جہاں انھوں نے 16 سال کی عمر میں *سرے گزٹ* میں مقامی پریس کی توجہ مبذول کروائی۔ انھوں نے گوڈلمنگ کو 1849 میں 18 سال کی عمر میں 67 اور 46 کے اسکور بنا کر دی اوول میں سرے الیون کو شکست دینے میں مدد کی۔

## حالیہ تاریخ
کلب اب ہولووے ہل اسپورٹس ایسوسی ایشن کے تفریحی گراؤنڈ میں کھیلتا ہے جس میں پویلین میں کلب ہاؤس کی سہولیات موجود ہیں۔ یہ ایچ ایم ریونیو اینڈ کسٹمز کے ساتھ ایک سی اے ایس سی رجسٹرڈ کلب ہے۔

اگست 2004ء میں کلب نے اولڈ انگلینڈ الیون کا مقابلہ کیا جس میں جان لیور ڈیرک رینڈل اور ڈیریک انڈر ووڈ شامل تھے تاکہ چیس چلڈرن ہاسپیس کے لیے فنڈ اکٹھا کیا جا سکے۔ 

فروری 2006ء میں، ایک آتش زدگی کے حملے نے قریبی ٹورسلے کرکٹ کلب کے پویلین کو تباہ کر دیا۔ چند ہی گھنٹوں میں، گوڈلمنگ نے اپنی سہولیات کے استعمال کی پیشکش جمعرات کو کی تھی۔

## حوالہ جات

زمرہ:سرے میں کرکٹ
ولیم پیٹو

**ولیم پیٹو** (تاریخ پیدائش اور موت نامعلوم) ایک انگریز کرکٹ کھلاڑی تھا۔ پیٹو کا بیٹنگ کا انداز نامعلوم ہے۔

پیٹو نے 1822ء میں دی بریز، گوڈالمنگ میں میریلیبون کرکٹ کلب (ایم سی سی) کے خلاف گوڈالمنگ کے لیے فرسٹ کلاس کرکٹ میں اپنا آغاز کیا۔ انھوں نے گوڈالمنگ کے لیے مزید سات فرسٹ کلاس میں شرکت کی، جن میں سے آخری 1825 ءمیں ہیمپشائر کے خلاف آیا تھا۔  گوڈلمنگ کے لیے اپنی آٹھ فرسٹ کلاس کی پیش کشوں میں، پیٹو نے 18 کے اعلی اسکور کے ساتھ 10.80 کی اوسط سے 108 رنز بنائے۔  انھوں نے پیٹ ورتھ پارک میں سسیکس کے خلاف مشترکہ سرے اور سرے کرکٹ ٹیم کے لیے فرسٹ کلاس کرکٹ میں نویں اور آخری پیشی کی۔ 

ان کے بھائی جان پیٹو نے بھی فرسٹ کلاس کرکٹ کھیلی۔

## حوالہ جات

زمرہ:انگلستان کے کرکٹ کھلاڑی
جان پیٹو (کرکٹ کھلاڑی)

**جان پیٹو** (1810-22 فروری 1874ء) ایک انگریز کرکٹ کھلاڑی  تھا۔ پیٹو کا بیٹنگ کا انداز معلوم نہیں ہے، حالانکہ یہ جانا جاتا ہے کہ اس نے وکٹ کیپر کے طور پر فیلڈنگ کی تھی۔ 26 دسمبر 1810ء کو گوڈلمنگ، سرے میں ان کا نام رکھا گیا۔

پیٹو نے 1847ء دی اوول میں میریلیبون کرکٹ کلب کے خلاف سرے کے لیے واحد فرسٹ کلاس میں شرکت کی۔  وہ ولیم ہلیر کے ہاتھوں سرے کی پہلی اننگز کے کل 197 رنز پر 7 رنز بنا کر آؤٹ ہوئے، اس کل کے جواب میں میریلیبون کرکٹ کلب نے 91 رنز بنائے۔ فالو آن کرنے پر مجبور ہو کر، میریلیبون کرکٹ کلب نے 216 رنز بنائے، پیٹو نے میچ کا اپنا واحد اسٹمپنگ لیا جب اس نے سیموئیل ڈاکن کو نکولس فیلکس کی گیند پر اسٹمپ کیا۔ فتح کے لیے 110 رنز کا تعاقب کرتے ہوئے، سرے اپنے ہدف سے نو رن کم پر آؤٹ ہو گئے، پیٹو نے اننگز کا اختتام 5 رنز پر ناٹ آؤٹ کیا۔ 
## انتقال
22 فروری 1874ء کو گلڈفورڈ سرے میں ان کا انتقال ہوا۔ ان کے بھائی ولیم پیٹو نے بھی فرسٹ کلاس کرکٹ کھیلی۔

## حوالہ جات

زمرہ:وکٹ کیپر
زمرہ:سال پیدائش نامعلوم
زمرہ:سرے کے کرکٹ کھلاڑی
زمرہ:انگلستان کے کرکٹ کھلاڑی
زمرہ:1874ء کی وفیات
زمرہ:تاریخ پیدائش ویکی ڈیٹا پر موجود نہیں
سنتوش کمار کشواہا

**سنتوش کمار** عرف سنتوش کشواہا ایک ہندوستانی سیاست دان اور سابق رکن پارلیمنٹ ہیں جو بہار کے پورنیہ حلقے کی نمائندگی کرتے ہیں۔ وہ پہلی بار 2014 ءکے ہندوستانی عام انتخابات میں منتخب ہوئے، اس حلقے میں جنتا دل (یونائیٹڈ سٹیٹس) کے امیدوار کے طور پر انتخاب لڑا۔  2010ء میں وہ بھارتیہ جنتا پارٹی کے امیدوار کے طور پر بئیسی (پورنیہ ضلع کے ودھان سبھا حلقہ) رکن قانون ساز اسمبلی کے رکن کے طور پر بھی منتخب ہوئے تگ ے ھ ئج یک ہل پل فط گب ھن جم ۔ 2014ء کے لوک سبھا انتخابات سے ایک ماہ قبل انھوں نے جے ڈی (یو) میں شمولیت اختیار کی کیونکہ انھیں پورنیہ حلقہ کے لیے لوک سبھا انتخابات کے لیے پارٹی کے امیدوار کے طور پر نامزد کیا گیا تھا۔ 

## زندگی اور سیاسی کیریئر
1976ء میں نیولال وشوش اور رامساکھی دیوی کے ہاں پیدا ہوئے، سنتوش کی تعلیم پورنیہ میں سوریا نارائن سنگھ کالج، رام باغ سے مکمل ہوئی۔ وہ کل وقتی سیاست دان کے طور پر اپنا کیریئر شروع کرنے سے پہلے ایک کاشتکار اور سماجی کارکن رہے ہیں۔ وہ 2014ء میں رکن پارلیمنٹ منتخب ہونے سے پہلے بیسی پورنیہ بہار کے ایم ایل اے رہ چکے ہیں۔ مزید یہ کہ وہ پارلیمنٹ کی مختلف اہم کمیٹیوں اور جنتا دل (یونائیٹڈ سٹیٹس) کے اندر اہم عہدوں سے وابستہ رہے ہیںے ھ ئج یک ہل پل فط گب ھن جم ۔ انھوں نے عملہ، عوامی شکایات، قانون اور انصاف، کمیٹی برائے نجی اراکین کے بلوں اور قراردادوں، مشاورتی کمیٹی، وزارت کوئلہ، رکن پیٹرولیم اور قدرتی گیس، رکن، کمیٹی برائے بہبود دیگر پسماندہ طبقات، رکن، قائمہ کمیٹی برائے پیٹرولیم و قدرتی گیس اور رکن قواعد کمیٹی کے طور پر خدمات انجام دی ہیں۔ 

## حوالہ جات

زمرہ:پورنیہ کی شخصیات
زمرہ:بہار سے بھارتیہ جنتا پارٹی کے سیاست دان
زمرہ:سترہویں لوک سبھا کے ارکان
زمرہ:1976ء کی پیدائشیں
زمرہ:بقید حیات شخصیات
زمرہ:جنتا دل (متحدہ) کے سیاست دان
زمرہ:بہار سے لوک سبھا کے ارکان
زمرہ:سولہویں لوک سبھا کے اراکین
دنیش چندر یادو (بھارتی سیاست دان)

**دنیش چندر یادو** کھگریا سے ہندوستان کی 15 ویں لوک سبھا کے رکن اور جے ڈی یو کے رکن کے طور پر مدھی پورہ سے 17 ویں لوک سبھا ممبر تھے۔

## تعلیم اور پس منظر
یادو تعلیم کے لحاظ سے انجینئر ہیں اور سول انجینئرنگ میں ڈپلوما رکھتے ہیں۔

## پوسٹوں پر تعیناتی

## حوالہ جات

زمرہ:جنتا دل کے سیاست دان
زمرہ:سترہویں لوک سبھا کے ارکان
زمرہ:ضلع کھگڑیا کی شخصیات
زمرہ:ضلع سہرسہ کی شخصیات
زمرہ:تیرہویں لوک سبھا کے ارکان
زمرہ:گیارہویں لوک سبھا کے ارکان
زمرہ:جنتا دل (متحدہ) کے سیاست دان
زمرہ:بہار سے لوک سبھا کے ارکان
زمرہ:1951ء کی پیدائشیں
زمرہ:بقید حیات شخصیات
زمرہ:پندرہویں لوک سبھا کے اراکین
عثمان طارق

**عثمان طارق چودھری** (پیدائش: 28 دسمبر 1983ء، بہاولپور پنجاب) ایک پاکستانی فرسٹ کلاس کرکٹ کھلاڑی ہے۔
## کیریئر
بائیں ہاتھ کے ٹاپ آرڈر بلے باز طارق نے صرف 13 سال کی عمر میں 1996/97ء میں اپنی لسٹ اے کی شروعات کی۔ اس کے بعد سے وہ پاکستان میں ڈومیسٹک کرکٹ کے منظر نامے پر سب سے زیادہ تجربہ کار کھلاڑیوں میں سے ایک بن گئے ہیں جنھوں نے 2006/07ء سیزن میں اپنا 100 واں فرسٹ کلاس کھیل کھیلا ہے۔ اسی سیزن میں انھوں نے ایبٹ آباد کے خلاف ایک روزہ میچ میں صرف 65 گیندوں پر 114 رنز بنائے۔ عثمان نے 3 ڈبل سنچریاں بھی بنائی ہیں، پی آئی اے کے خلاف ہر اننگز میں سنچری بھی بنائی ہے۔

ان کے بھائی احمد طارق اور والد طارق عبد اللہ دونوں نے بھی پاکستان میں فرسٹ کلاس کرکٹ بہاولپور کے لیے کھیلی۔

## حوالہ جات

زمرہ:اکیسویں صدی کے پاکستانی مرد کھلاڑی
زمرہ:بہاولپور سے کرکٹ کھلاڑی
زمرہ:پی ٹی سی ایل کے کرکٹ کھلاڑی
زمرہ:بلوچستان کے کرکٹ کھلاڑی
زمرہ:پورٹ قاسم اتھارٹی کے کرکٹ کھلاڑی
زمرہ:پاکستان انٹرنیشنل ایئر لائنز کے کرکٹ کھلاڑی
زمرہ:ملتان کے کرکٹ کھلاڑی
زمرہ:الائیڈ بینک لمیٹڈ کے کرکٹ کھلاڑی
زمرہ:بہاولپور کے کرکٹ کھلاڑی
زمرہ:پاکستان کے کرکٹ کھلاڑی
زمرہ:بقید حیات شخصیات
زمرہ:1983ء کی پیدائشیں
رابرٹ لیٹلٹن

**رابرٹ ہنری لیٹلٹن** (18 جنوری 1854ء-7 نومبر 1939ء) ایک انگریز کرکٹ کھلاڑی تھا جو 1873ء اور 1880ء کے درمیان 7 فرسٹ کلاس میچوں میں کھیلا۔ لٹلٹن خاندان کے ایک رکن جو 1800ء کی دہائی کے وسط سے آخر تک انگریزی کرکٹ میں نمایاں تھے، انھوں نے کاؤنٹی کرکٹ نہیں کھیلی لیکن متعدد نمائندہ فریقوں کے لیے پیش ہوئے جن میں کھلاڑیوں کو اکثر ان کی کرکٹ کی صلاحیت سے زیادہ ان کی سماجی حیثیت کی وجہ سے منتخب کیا جاتا تھا۔ اپنے بعد کے سالوں میں وہ کرکٹ میں اسپورٹس مین شپ کے بارے میں اپنے خیالات کے لیے جانے جاتے تھے اور انھوں نے ٹانگوں سے وکٹ کو روکنے کی سزا دینے کے لیے کھیل کے قوانین میں تبدیلیوں کے لیے کامیابی سے مہم چلائی۔ انھوں نے کرکٹ کے بارے میں دو کتابیں شائع کیں اور دوسروں کے ساتھ مل کر دو اور کتابوں پر کام کیا۔
## انتقال
لیٹلٹن کا انتقال 7 نومبر 1939ء کو اسکاٹ لینڈ کے شمالی برویک میں ہوا۔  دی *ٹائمز* میں ایک تعزیتی مصنف نے لکھا، "اگر کرکٹ موجود نہ ہوتی تو باب لیٹلٹن نے اسے تخلیق کیا ہوتا۔ اگر کھلاڑی اب بھی موجود ہوتے تو اس کا بھوت انھیں مادہ فراہم کرے گا۔" اسے شہر کے مشرق کی طرف نارتھ برویک قبرستان میں دفن کیا گیا ہے۔ قبر مشرقی سرحدی دیوار کے سامنے واقع ہے۔

## مزید دیکھیے
* کرکٹ
* فرسٹ کلاس
* میریلیبون کرکٹ کلب کے کھلاڑیوں کی فہرست (1864-1894)

## حوالہ جات

زمرہ:ویسٹ منسٹر کی شخصیات
زمرہ:میریلیبون کرکٹ کلب کے کرکٹ کھلاڑی
زمرہ:جینٹلمین آف انگلینڈ کے کرکٹ کھلاڑی
زمرہ:انگلستان کے کرکٹ کھلاڑی
زمرہ:ٹرینیٹی کالج، کیمبرج کے فضلا
زمرہ:1939ء کی وفیات
زمرہ:1854ء کی پیدائشیں
بکت آتون

**بکت آتون** قدیم مصر کی ایک شہزادی تھی جو اٹھارویں شاہی خاندان سے تعلق رکھتی تھی۔
وہ فرعون آمون حوتپ سوم اور اس کی عظیم شاہی زوجہ ملکہ تیی کی سب سے چھوٹی بیٹی تھی اور اس طرح فرعون اخناتون کی بہن شمار ہوتی ہے۔
اس کا نام "بکت آتون" کا مطلب ہے "آتون کی خادمہ"۔  .
## خاندان
زیادہ تر محققین کے مطابق، بکت آتون آمون حوتپ سوم اور تیی کی سب سے چھوٹی بیٹی تھی۔
اس کے بہن بھائیوں میں شامل تھے:
شہزادہ تحتموس(شہزادہ)،
فرعون اخناتون ،
سَات آمون ،
است،
حَنوت تا نب اور نبت عح۔ 

کچھ ماہرینِ آثارِ قدیمہ کا خیال ہے کہ نبت عح اور بکت آتون ممکنہ طور پر ایک ہی شخصیت ہیں،
لیکن اس مفروضے کی تائید میں کوئی ٹھوس ثبوت موجود نہیں۔
ایک اور نظریہ یہ بھی پیش کیا گیا ہے کہ بکت آتون دراصل اخناتون اور اس کی ثانوی بیوی کیا کی بیٹی ہو سکتی ہے۔
کیا کو بعض مواقع پر ایک شہزادی کے ساتھ دکھایا گیا ہے جس کا نام "آتون" پر ختم ہوتا ہے،
مگر اس شہزادی کا پورا نام ضائع ہو چکا ہے۔

چونکہ اس شہزادی کو تل العمارنہ کے مناظر میں کبھی "بادشاہ کی بہن" نہیں کہا گیا
بلکہ صرف "بادشاہ کی جسمانی بیٹی" کہا گیا ہے،
اس لیے بعض محققین نے یہ اندازہ لگایا ہے کہ وہ شہزادی باقت آتون ہی ہو سکتی ہے۔

والدہ کی وفات کے بعد ممکن ہے کہ بکت آتون کی پرورش ملکہ تیی نے کی ہو،
کیونکہ سال تیرہ کی شراب کی تحریر (Wine docket) میں باقت آتون کا ذکر ملتا ہے۔
اسی بنیاد پر بعض ماہرین کا خیال ہے کہ کیا کی وفات کے بعد
اس کی جائداد باقت آتون کو منتقل کر دی گئی تھی۔  لأن وثيقة النبيذ للسنة الثالثة عشرة تذكر باكت آتون، فقد تم اقتراح أنها ورثت ممتلكات كيا بعد وفاتها.
تصغیر|350px|امنحتب سوم، تیی اور باقت آتون۔|بائیں
تصغیر|200px|اخناتون اور اس کی والدہ تیی، باقت آتون تیی کے پیچھے کھڑی ہے۔
## حوالہ جات

زمرہ:مصر کے اٹھارویں خاندان کی شہزادیاں
زمرہ:چودہویں صدی کی ق م مصری خواتین
زمرہ:ویکی ڈیٹا والے صفحات
زمرہ:صفحات مع استعمال P19 خاصیت
جان پوائنٹر (کرکٹ کھلاڑی)

**جان پوائنٹر** (انگلینڈ میں 1782-انگلینڈ میں 1815ء) ایک انگریز پیشہ ور کرکٹ کھلاڑی تھا۔

## کیریئر
وہ بنیادی طور پر ہیمپشائر سے وابستہ تھے اور انھوں نے 1803ء سے 1810ء تک فرسٹ کلاس میچوں میں 15 معروف نمائشیں کیں۔ 

## حوالہ جات

زمرہ:ہیمپشائر کے کرکٹ کھلاڑی
زمرہ:انگلستان کے کرکٹ کھلاڑی
زمرہ:1815ء کی وفیات
زمرہ:1782ء کی پیدائشیں
چارلس پیئر پوائنٹ

**چارلس جوزف پیئر پوائنٹ** (پیدائش 3 ستمبر 1795ء لنڈ فیلڈ، سسیکس میں) ایک انگریز شوقیہ کرکٹ کھلاڑی تھا جس نے 1825ء سے 1827ء تک فرسٹ کلاس کرکٹ کھیلی۔ وہ بنیادی طور پر سسیکس سے وابستہ تھے اور انھوں نے فرسٹ کلاس میچوں میں 4 معروف نمائشیں کیں۔ 

## مزید دیکھیے
* کرکٹ
* فرسٹ کلاس
* 1838ء تک سسیکس فرسٹ کلاس کرکٹ کھلاڑیوں کی فہرست

## حوالہ جات

زمرہ:غیر موجود سال وفات
زمرہ:سسیکس کے کرکٹ کھلاڑی
زمرہ:انگلستان کے کرکٹ کھلاڑی
زمرہ:نامعلوم تاریخ وفات
زمرہ:1795ء کی پیدائشیں
جان پیلچر

**جان پیلچر** (1766-16 مارچ 1838ء کینٹ کینٹ میں) ایک انگریز کرکٹ کھلاڑی تھا جو کینٹ کے لیے کھیلتا تھا۔

خیال کیا جاتا ہے کہ وہ دائیں ہاتھ کا کھلاڑی تھا اور بنیادی طور پر انڈر آرم قسم کا بولر تھا لیکن اس کی رفتار ریکارڈ نہیں کی گئی ہے۔ ایسٹ کینٹ کے بہت سے کھلاڑیوں کی طرح، انھوں نے سر ہوریشیو مان کی سرپرستی میں بننے والی ٹیموں کے لیے کئی مرتبہ شرکت کی۔

اس کی اسکورز اینڈ بائیوگرافیز میں ایک مختصر اندراج ہے جس میں کہا گیا ہے کہ وہ تجارت کے لحاظ سے جوتے بنانے والا تھا اور زیادہ تر کینٹربری کے قریب لٹلبورن میں رہتا تھا۔ اپنے بعد کے سالوں میں وہ کینٹربری شہر میں ہی رہتے تھے اور انھیں ویسٹ گیٹ قبرستان میں دفن کیا گیا۔

پیلچر کا کیریئر 1787ء سے 1796ء کے سیزن پر محیط تھا اور انھوں نے بڑے میچوں میں 32 معروف نمائشیں کیں۔

## حوالہ جات

زمرہ:مشرقی کینٹ کے کرکٹ کھلاڑی
زمرہ:کینٹ کے کرکٹ کھلاڑی
زمرہ:انگلستان کے کرکٹ کھلاڑی
زمرہ:1838ء کی وفیات
زمرہ:1766ء کی پیدائشیں
عصمہ بن حدرہ تمیمی

**عصمہ بن حدرہ يربوعی تميمی**
بنی یربوع (قبیلہ بنی تمیم) کے ایک مشہور سردار، بہادر اور جنگجو تھے۔ وہ اپنی قبیلے کے کئی معرکوں کے قائد رہے، جن میں سب سے نمایاں یوم صرائم تھا یہ جنگ بنی یربوع (تمیم کی ایک شاخ) اور بنی عبس کے درمیان ہوئی۔ اس جنگ میں فتح بنی یربوع کو حاصل ہوئی۔

روایت ہے کہ عصمۃ نے اس جنگ میں بنی عبس کے ستر آدمیوں کو قتل کیا کیونکہ انھوں نے اس کے ایک چچا زاد کو قتل کر دیا تھا۔ اس نے قسم کھائی تھی کہ جب تک وہ بنی عبس کے ستر آدمیوں کو قتل نہ کر لے، اس وقت تک نہ غسل کرے گا، نہ شراب پئے گا، نہ گوشت کھائے گا اور نہ کسی عورت کو چھوئے گا۔
جب اس نے اپنی قسم پوری کر لی، تو وہ عرب کے مشہور بہادروں میں شمار ہونے لگا۔
## نسب
عصمہ بن حدرہ بن قیس بن عبد اللہ بن عمرو بن ہمام بن رياح بن يربوع بن حنظلہ بن مالک بن زيد مناہ بن تميم بن مر بن أد بن عمرو بن إلياس بن مضر بن نزار بن معد بن عدنان۔

### اس کے اشعار
جب اس نے اپنی قسم پوری کی اور بنی عبس کے ستر آدمیوں کو قتل کر لیا، تو فخر سے یہ شعر کہا:
:الله قد أمكنني من عبس
:ساغ شرابي وشفيت نفسي
:وكنت لاأقرب طهر عرسي
:ولم أكن أشرب صفو كأسي
ترجمہ:
اللہ نے مجھے عبس پر قدرت دی،
میرا پینا خوشگوار ہو گیا اور میرا دل ٹھنڈا ہو گیا۔
میں اپنی بیوی کے قریب نہیں جاتا تھا،
نہ میں اپنے پیالے کی شراب سکون سے پیتا تھا (جب تک بدلہ نہ لے لیا)۔

## حوالہ جات

زمرہ:عرب کے شہسوار
زمرہ:بنو عدنان
زمرہ:زمانہ جاہلیت کی شخصیات
زمرہ:بنو تمیم
زمرہ:جزیرہ نما عرب کی شخصیات
مسجد تقوی (جویا)

**مسجد تقویٰ**
اہلِ خیر و سخاوت کے تعاون سے جویا (Jouya) میں جاری منصوبوں کی ایک کڑی کے طور پر، منطقہ صیّاح (نبی صیّاح کے مزار کے قریب) میں مسجد تقویٰ کی تعمیر جاری ہے۔ یہ مسجد لبنان کی سب سے بڑی مساجد میں سے ایک مانی جاتی ہے اور اس کی تکمیل قریب ہے۔ مسجد اپنی وسیع جگہ اور چار بلند میناروں کی وجہ سے نمایاں ہے۔
## خصوصیات

کل رقبہ: 7000 مربع میٹر

میناروں کی تعداد: 4

ہر مینار کی اونچائی: 60 میٹر

منزلوں کی تعداد: زمین کے اوپر 3 منزلیں اور ایک زیرِ زمین منزل

نمازیوں کی گنجائش: ایک وقت میں 10,000 نمازیوں کے لیے
### اجزاء و مندرجات
مسجد کے اندرونی حصے میں نماز کے مقام کے علاوہ درج ذیل سہولیات شامل ہیں:
* 3 تعلیمی و تحقیقی ہال برائے دینی تعلیم و مطالعہ
* اسلامی کتب خانہ (لائبریری)، جو دینی و ثقافتی تعلیم میں ترقی کا ذریعہ ہوگا
* اسلامی و مذہبی کانفرنسوں کے لیے ایک مخصوص ہال
* مسجد کو جویا اور پورے لبنان میں ایک مذہبی سیاحتی مقام کے طور پر بھی دیکھا جا رہا ہے
* زیرِ زمین منزل میں گاڑیوں کے لیے وسیع پارکنگ ایریا
* بڑی باغیچہ نما جگہ جس میں درخت اور پھول شامل ہیں
* یہ مسجد لبنان کے عظیم اسلامی تعمیراتی منصوبوں میں سے ایک تصور کی جا رہی ہے۔ ، 

## حوالہ جات

زمرہ:لبنان کی مساجد